Тәуелсіз елдің ұланымыз!

Егеменді еліміздің бүгінгі таңдағы өсіп келе жатқан жас ұрпақ бойында Отанға, елге деген патриоттық сезімін ояту балабақшадан басталады. Балабақшамызда Тәуелсіздік күніне орай кіші топтарда «Еркіндігі елімнің – Тәуелсіздік!», «Мәңгілік ел – Қазақстан!» атты тақырыптық сабақтар, «Қарлығаш» ересектер тобында «Тәуелсіз елдің ұланымыз!», «Еркетай» даярлық тобында «Тәуелсіздігім – мақтанышым!» атты ата-аналардың қатысуымен ертеңгіліктер өтті. Мерекеге сай безендірілген залда балалар еліміздің көк байрағына сап түзеп Әнұранымызды орындады. Сонымен бірге жаттаған тақпақтарын, әндерін орындап, «Тақия тастамақ», «Тенге алу», «Қазақша күрес», «Қол күрес» т.б. ұлттық ойындарды ойнады. Әр жас топтары «Жайнай бер, Қазақстан!» суреттер көрмесіне өз жұмыстарын дайындады.

 

 

 

 

 

 

 

